Very Cool People

Very Cool People ir latviešu džezfanka grupa, kuras mūzikā dzirdamas arī džeza, soulmūzikas, hiphopa, Klezmer mūzikas, roka, sērfmūzikas ietekme. "Very Cool People" ir aktīva koncertu grupa, kas uzstājusies Lietuvā, Igaunijā, Krievijā, Polijā, Vācijā, Austrijā, Ungārijā, Nīderlandē, Spānijā, Rumānijā, Serbijā, Slovēnijā un Dienvidkorejā.

"Very Cool People" sastāvu veido astoņi mūziķi: Elvijs Grafcovs (ģitāra), Māris Vitkus (klavieres, taustiņinstrumenti, ērģeles), Jānis Olekšs (basģitāra), Andris Buiķis (bungas), Māris Jēkabsons (tenora saksofons), Oskars Ozoliņš (trompete), Laura Rozenberga (trombons) un Kristaps Lubovs (baritona saksofons). Mūziķi ir pieprasīti profesionāļi, kas darbojas arī Latvijas Radio Bigbends, grupās "Laime pilnīga" un "Labvēlīgais Tips", "Instrumenti", kā arī dažādos džeza mūzikas sastāvos.

Dažādās koncertprogrammās "Very Cool People" ir sadarbojušies ar dziedātājiem — Evilenu Protektori, Aiju Vītoliņu, Kristīni Prauliņu, Ralfu Eilandu, Jāni Stībeli, kā arī reperiem Ozolu, Kurtu, Nātri, ansi, Edavārdi.

Vēsture

2007. — 2010. gads 
Džezfanka grupu "Very Cool People" nodibināja Elvijs Grafcovs, Toms Poišs un Artūrs Reirs, nedaudz vēlāk sastāvam pievienojās Toms Rudzinskis un Māris Vitkus. 2008. gadā grupai pievienojās Jānis Jaunalksnis un "Very Cool People" koncertos sāka uzstāties vienlaicīgi ar diviem bundziniekiem.

Laika posmā no 2008. līdz 2010. gadam "Very Cool People" uzstājās kopā ar dažādiem Latvijas hiphopa māksliniekiem un koncertos Tomu Rudzinski mēdza aizvietot Artis Ločmelis.

2009. gadā "Very Cool People" izdeva grupas vārdā nosaukto albumu "Very Cool People", piesaistot mūzikas kritiķu, masu mediju un plašākas auditorijas uzmanību. Albums nominēts divām Latvijas Mūzikas ierakstu gada balvām kategorijās "Labākā Debija" un "Labākais instrumentālais albums".

Nozīmīgākie festivāli: 
 "Rīgas Ritmi 2009" (Rīgā);
 "Moonlight Party 2009" (Saulkrastos);
 "Baltic Graffiti Festival 2008" (Rīgā);
 "Jazzruller 2008" (Tallinā, Igaunijā);
 "Vilnius jazz 2007" (Viļņā, Lietuvā);
 "Bildes 2007" (Rīgā).

2010. — 2013. gads 
Laika posmā no 2010. līdz 2011. gadam "Very Cool People" izdeva singlus, kas nav iekļauti nevienā no grupas albumiem. Liene Rubane veidoja animētu video klipu singlam "Cool People’s House", bet Liene un Maija Mackus — singlam "Hugo", kas tika nominēts 2010. gada Latvijas Mūzikas Ierakstu gada balvas kategorijā "Labākais mūzikas video".

2012. gadā klajā nāca grupas otrais albums "Cruising In The Trolley", kas tika prezentēts trolejbusā, dažādās pieturās uzņemot mediju pārstāvjus, fanus un citus interesentus. "Cruising In The Trolley" nominēts Latvijas Mūzikas Ierakstu gada balvai 2012 kategorijā "Labākais džeza mūzikas albums".

Nozīmīgākie festivāli: 
 "Positivus 2013" (Salacgīvā); 
 "Saulkrasti Jazz 2013" (Saulkrastos);
 "Siguldas Jazz 2012" (Siguldā);
 "Jazz On 2012” (Tallinā);
 "Sigulda Jazz 2011" (Siguldā).

2014. — 2015. gads 
2015. gadā tika izdots trešais albums "Funkology", kurā piedalījās viesmākslinieki: Kristīne Prauliņa, Evilena Protektore, Ralfs Eilands, Dināra Rudāne, Oskars Stolse-Semerovs, Aija Vītoliņa un Jānis Stībelis. "Funkology" ir kaverversiju albums, kurā iekļautas Stīvija Vondera, Džeimsa Brauna, Kērtisa Meifīlda u.c. soula un fanka klasiķu skaņdarbu versijas.

Nozīmīgākie festivāli: 
 "IDeeJazz 2015" (Tartu, Igaunijā);
 "Riga Funk Fest 2015" (Rīgā); 
 "Saulkrasti Jazz 2015" (Saulkrastos); 
 "LMT Summer Sound 2015" (Liepājā); 
 "Riga Funk Fest 2014" (Rīgā).

2016. — 2017. gads 
2017. gadā tika izdots ceturtais albums “Heya Some Kind of Fish! We Don’t Know The Name Of This Fish In English, But In Latvian It Is Vimbas”. Albumā iekļautie skaņdarbi ir simbioze starp dažādiem un grupas mūziķu skatījumā patiesībā diezgan radnieciskiem mūzikas stiliem — funk, klezmeru, balkānu, latviešu tautas un džeza mūziku. Singla “Conde de Pimientos” videoklips filmēts Rīgas Pasažieru stacijas laukumā, kā arī vilciena reisos Rīga-Jelgava un Jelgava-Rīga, kur grupa sniedza pārsteiguma koncertus. 

Nozīmīgākie festivāli: 
 "Mama Jazz 2017" (Viļņā);
 "Siauliai jazz 2017" (Šauļos, Lietuvā);
 "Veganfestivāls 2017", "Petro Jazz 2017" (Sanktpēterburgā, Krievijā);
 "Rīgas Svētki 2017" (Rīgā);
 "LMT Summersound 2017" (Liepājā);
 "R&B Festival 2017" (Ropažos);
 "Žagarės vyšnių festivalis 2017" (Žagarē, Lietuvā);
 "Indiefest 2017" (Tartu);
 "Siauliai jazz 2016" (Šauļos);
 "World Jazz Festival 2016" (Rīgā);
 "Ventspils Groove 2016" (Rīgā);
 "Rīgas Svētki 2016" (Rīgā);
 "Tallinn Music Week 2016" (Tallinā).

2018. gads 
2018. gada 1. decembrī grupa izdeva Ziemassvētku albumu “Snowman’s Express” kopā ar dziedātājiem Ralfu Eilandu un Kristīni Prauliņu un arī šajos Ziemassvētkos turpināja jau par tradīciju kļuvušo koncertsēriju “Snowman’s Express”.

Nozīmīgākie festivāli: 
 "Eurosonic Noorderslag 2019" (Groningenā, Nīderlandē);
 "Gaujas Svētki 2019" (Ādažos);
 "Tintes Festival 2019" (Valmierā);
 "ACC World Music Festival 2018" (Gwangju, Dienvidkorejā);
 "Jazz In Daegu 2018" (Daegu, Dienvidkorejā);
 "Ulsan Jazz Festival 2018" (Ulsan, Dienvidkorejā).

2019. gads 
2019. gada 11. aprīlī grupa izdeva savu sesto albumu “Caution! Contains Words!”. Grupas pamatsastāvam šoreiz pievienojušies Kristīne Prauliņa, Evilena Protektore, Maija Sējāne, Ralfs Eilands, Hanna Horvāta (Hannah Horvath) un Ērika Szekeli (Erika Székely, abas pēdējās – Rumānija). 

Nozīmīgākie festivāli: 
 "Positivus 2019" (Salacgrīvā);
 "Augustibluus 2019" (Hāpsalu, Igaunijā);
 "Summersound 2019" (Liepājā);
 "Jazztage Görlitz 2019" (Gerlicā, Vācijā);
 "Bliuzo Naktys 2019" (Varņos, Lietuvā);
 "Saulkrasti Jazz 2019" (Saulkrastos);
 "Siauliai Jazz 2019" (Šauļos).

2020. gads 
2020. gada 27. martā grupa "Very Cool People" kopā ar reperiem Edavārdi, ansis un soulmūzikas dziedātāju Kristīni Prauliņu izdeva savu septīto albumu "Koncertprogramma Pa Apli", dziesmām publiskoti vairāki videoklipi. Pati koncertprogramma tika prezentēta jau iepriekšējā gadā — festivālā "Saulkrasti Jazz 2019". Kopš 2017. gada "Very Cool People"  katru gadu ir izdevusi jaunu albumu, grupas līderis Elvijs Grafcovs saka: " (..) Mums ļoti patīk spēlēt koncertus. Lai spēlētu koncertus, mums vajag jaunas programmas – šādi mēs nenogurstam un jūtam izaicinājumu. Arī citām mūsu žanra grupām ir vairāki desmiti albumu – katrs ar savus stāstu. Regulāri izdodot albumus, mēs attīstāmies kā mūziķi un fiksējam savu konkrētā laika muzikālo daiļradi (..)"

"Very Cool People" sagatavojuši divas jaunas programmas - viena instrumentālā, kura jau spēlēta festivālos "Nida Jazz 2020"; "Rīgas Ritmi 2020"; "Šiaulių Naktys 2020", un guvusi atsauksmes gan no publikas, gan no kritiķu puses. Par šo programmu izteicies prestižais Vācijas jazz žurnāls Jazzthetik, kurš uzrakstījis arī recenziju par šo programmu savā Septembra numurā. Instrumentālās mūzikas programma ierakstīta jau 2020. gada vasarā un tā tiks izdota 2021. gadā.

Otra programma ir sadarbība ar Aiju Andrejevu, veltījums dziedātājai Dženisai Džoplinai (Janis Joplin), kas izskanēja festivāla "Rīgas Ritmi 2020" ietvaros

“Zinu katru viņas dziesmu no galvas, tādēļ man ļoti interesēja, kā Aija tiks ar šo repertuāru galā. Viena lieta ir kaut ko nokopēt, bet otra lieta ir dabūt savu elpu cita mutē. Es domāju, ka Aijai tas šajā vakarā tiešām izdevās.” vērtēja Ivars Cinkuss. 

“Festivāla “Rīgas Ritmi” organizētāji ar iniciatīvu izveidot šādu Aijas un “Very Cool People” programmu ir trāpījuši desmitniekā, zvaigznēs, kosmosā,”  LTV raidījuma “Kultūrdeva” producente Kristīne Komarovska.

2020. gada 14.oktobrī  grupa noorganizēja lielkoncertu koncertvietā Hanzas Perons, uzstājoties ar programmu "Pa Apli" kopā ar Edavārdi, ansis un Kristīni Prauliņu. 6. novembrī Valmieras koncertzālē "Very Cool People" realizēja projektu "Vudstokas Renesanse" kopā ar dziedātāju Aiju Andrejevu, kas  ir veltījums leģendārajiem klasiskā roka māksliniekiem Dženisai Džoplinai, Džimijam Hendriksam un Džimam Morisonam. Programma ietvaros uz vairākām dziesmām par grupas vokālisti kļuva arī "Very Cool People" tromboniste Laura Rozenberga.

"Very Cool People" 2020. gadā divas reizes ir uzstājušies Latvijas Televīzijas koncertos  -  12. jūnijā " Koncerts Z studijā" kopā ar Edavārdi, ansis un Kristīni Prauliņu, kā arī 31. decembrī Jaungada šovā "Neiespējamā misija".

"Very Cool People" līderis Elvijs Grafcovs nodibinājis mūzikas izdevniecību "Very Cool Music", zem kura 26. oktobrī publiskots grupas bundzinieka Andra Buiķa solo albums "Zaļš". 

Decembra sākumā grupa izdeva Ziemassvētku singlu “Mazais bundzinieks” jeb “Little Drummer Boy” ar Rimanta Iržikeviča režijā veidotu videokipu. Decembra beigās, sadarbojoties grupas dalībniekiem Laurai Rozenbergai un Andrim Buiķim klajā nāca dziesma "Kaladū" hiphopa versijā.

2021.gads 
Albums "Koncertprogramma Pa Apli" nominēts Latvijas Mūzikas Ierakstu gada balvai "Zelta Mikrofons 2021" kategorijā "Džeza vai fanka mūzikas albums".

Janvārī un februārī grupa radīja leģendu par neesošu kebabu magnātu Oskaru, kura tēlā iejūtas grupas trompetists. "Very Cool People" izdeva reklāmas rullīšus neesošai kebabnīcai "Oskar's Kebab" ar moto "Feast Like A Beast".   Neesošajai restorānu ķēdei tika izveidots logotips, saražotas salvetes un t-krekli. Tika uzfilmētas intervijas ar fiktīviem kebabnīcas darbiniekiem un izveidota kebabnīcas mājaslapa.    Tas viss, lai 1. martā atrādītu savu pirmo singlu no gaidāmā albuma "Oskar". 

Martā online koncertā no VEF Kultūras pils tika pre-prezentēta koncerta programma "50 Years of Influence + 30 Years of Cool Equals 13 Years of Music Hooliganism" un pirmo reizi bija dzirdams gaidāmais albums ar tādu pašu nosaukumu.

Diskogrāfija 
 "Very Cool People" (2009, CD, digital);
 "Cruising In The Trolley" (2012, CD, digital);
 "Funkology" (2015, CD, digital);
 "Heya Some Kind Of Fish! We Don’t Know The Name Of This Fish In English, But In Latvian It’s Vimbas" (2017, CD, Vinyl, digital) (saīsināti — "Heya Some Kind Of Fish!");
 "Snowman’s Express" (2018, CD, digital) kopā ar mūziķiem Kristīni Prauliņu un Ralfu Eilandu;
 "Caution! Contains Words!" (2019, CD, digital);
 "Koncertprogramma Pa Apli" (2020, CD, digital) kopā ar mūziķiem Edavārdi, ansis un Kristīni Prauliņu.
"50 Years of Influence + 30 Years of Cool Equals 13 Years of Music Hooliganism"  (2021, CD, digital)

Videogrāfija 
 Videoklips "Hugo" (2010)
 Videoklips "Cool People’s House" (2011)
 Dokumentālā īsfilma par albumu "Funkology" (2016)
 Videoklips "Spiediens" (2017)
 Videoklips "We Should Dance" (2018), piedaloties Kristīnei Prauliņai
 Videoklips "Pa Apli" (2018), piedaloties Edavārdi, ansis & Kristīne Prauliņa
 Videoklips "LABIRINTS" (2019), piedaloties Edavārdi, ansis & Kristīne Prauliņa
 Videoklips "Yellow Bride" (lockdown version 2020)
Videoklips "Mazais Bundzinieks" (2020), piedaloties Ralfam Eilandam & Kristīnei Prauliņai
Videoklips "OSKAR" (2021)

Nominācijas 
 Albums "Very Cool People" (2009) nominēts Latvijas Mūzikas Ierakstu gada balvas kategorijās "Labākā Debija", "Labākais Instrumentālais albums";
 Singls "Hugo" (2010) nominēts Latvijas Mūzikas Ierakstu gada balvas kategorijā "Labākais mūzikas video";
 Albums "Cruising In The Trolley" (2012) nominēts Latvijas Mūzikas Ierakstu gada balvas kategorijā "Labākais džeza mūzikas albums";
 Albums "Funkology" (2015) nominēts Latvijas Mūzikas Ierakstu gada balvas kategorijā "Labākais džeza un blūza albums";
 Albums "Heya Some Kind Of Fish! We Don't Know The Name Of This Fish In English, But In Latvian It Is Vimbas" (2017) nominēts Latvijas Mūzikas Ierakstu gada balvas kategorijā "Labākais džeza un blūza albums".
 Singls "Labirints" (2019) nominēts Latvijas Mūzikas Ierakstu gada balvas kategorijā "Labākais mūzikas video".
Albums "Koncertprogramma Pa Apli" (2017) nominēts Latvijas Mūzikas Ierakstu gada balvai kategorijā "Labākais džeza vai fanka mūzikas albums".

Atsauces

Ārējās saites 
 http://www.verycoolpeople.org/
 https://www.facebook.com/verycoolpeople/
 https://www.instagram.com/verycoolpeoplemusic/
 https://www.youtube.com/user/ccmpdcsm

Latvijas mūzikas grupas